विद्युत व्यवस्था नहीं सुधरी तो आंदोलन
भुरकुंडा | झाविमोके केंद्रीय सदस्य दुर्गा चरण प्रसाद ने शनिवार को लचर विद्युत व्यवस्था को लेकर भुरकुंडा विद्युत विभाग एसडीओ को ज्ञापन सौंपा। सौंपे गए ज्ञापन में कहा गया है कि पिछले कई माह से क्षेत्र में विद्युत आपूर्ति में अनियमितता बरती जा रही है। त्योहारों में भी लगातार विद्युत की कटौती की जा रही है। जिससे लोगों में आक्रोश व्याप्त है। व्यवसायिक प्रतिष्ठान, विद्यार्थियों की पढ़ाई-लिखाई सहित किसानों को खेती पटवन में काफी समस्याएं उत्पन्न हो रही हैं। ज्ञापन के माध्यम से यथा शीघ्र लचर व्यवस्था को दुरूस्त करने की मांग की गई है। झाविमो ने ज्ञापन के माध्यम से कहा है कि 15 दिनों के अंदर बिजली आूपर्ति में सुधार नहीं की जाती है तो बाध्य होकर आंदोलन का रुख अख्तियार किया जाएगा। ज्ञापन सौंपने वालों में संदीप, अखिलेश प्रसाद, विजय कुमार सिंह, राजेश चौबे, सुभाष, अमोद आदि शामिल हैं।
hin_Deva hin_Deva